Eelnõu

N A R V A   L I N N A V A L I T S U S

KORRALDUS

	Narva
	........................ 2012.a.  nr ..……..


Kerese tn 38e  kinnistu jagamine

1. Asjaolud ja menetluse käik

Kerese tn 38e kinnistu on moodustatud Narva Linnavalitsuse 27.08.2003.a. korralduse nr 643-k alusel sihtotstarbega ärimaa (Ä), pindalaga 7507 m2.  Maakatastris on registreeritud 18.09.2003.a. katastritunnusega 51102:004:0019 ja  01.12.2004.a. Kinnistusregistris, registriosa  nr 2729809.

Vastavalt  Viru  Maakohtu  kinnistusosakonna  andmetele  on  Kerese tn 38e kinnistu  omanik ENOIL KAUBANDUS OÜ (registrikood 10160561). Riikliku Ehitisregistri andmetel on kinnistul registreeritud 5 hoonet.

ENOIL KAUBANDUS OÜ juhatuse liige Vladimir Vassiljev esitas 05.10.2011.a. Narva Linnavalitsusele avalduse, milles palub kooskõlastada vastavalt jagamise plaanile Kerese tn 38e kinnistu jagamise kaheks eraldi krundiks. 14.05.2012.a. esitas HADES GEODEESIA OÜ moodustatavate kruntide katastriüksuste plaanid täpsustatud pindaladega.
2. Õiguslikud alused

2.1. Maakorraldusseaduse § 3 lõike 1 järgi kuulub maakorralduse läbiviimine linna territooriumil kohaliku omavalitsuse pädevusse.

2.2. Maakorraldusseaduse § 13 lõike 1 järgi jagatakse kinnisasi kinnisasja omaniku soovil selle olemust rikkumata kaheks või enamaks reaalosaks.

2.3. Planeerimisseaduse § 9 lõike 10 punkti 4 järgi  võib  kohalik omavalitsus lubada,  välja arvatud riikliku kaitse alla võetud maa-alal ja miljööväärtuslikul hoonestusalal, ilma detailplaneeringut koostamata mitme hoonega hoonestatud krundi jagamist nende hoonete omanike vahel mitmeks krundiks, kui kinnistu jagamise sooviga ei kaasne detailplaneeringu koostamise kohustust tingivate hoonete ehitamise soovi.

2.4. Katastriüksuse sihtotstarvete liigid ja nende määramise korra § 1 lõike 2 järgi määrab katastriüksuse sihtotstarbed kohalik omavalitsus «Maakatastriseaduse» §-s 18 sätestatud alustel.

2.5. Narva Linna ehitusmääruse § 3 lõike 3 alusel annab Linnavalitsus linnavalitsuse poolt määratud Narva linna Ametiasutuse ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks, krundi sihtotstarbe muutmiseks, mitmete hoonetega hoonestatud krundi jaotamiseks nende hoonete omanike vahel mitmeks krundiks.

2.6. Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel.
2.7. Narva Linnavolikogu 06.05.2010 määruse nr 20 “Kohanime määramise kord” punkti 2.2.4 alusel määrab Narva Linnavalitsus korraldusega aadressi koos majanumbriga ehitisele või muule asukoha osutust vajavale objektile.
3. Otsus

Lubada jagada jagamise plaani ja lisatud katastriüksuste plaanide alusel Narva linnas Kerese tn 38e kinnistu kaheks iseseisvaks krundiks ning määrata moodustatavatele kruntidele aadressid ja maa sihtotstarbed järgmiselt:
3.1  krundile pindalaga  2379 m2,  aadress – Peaalajaama tn 6 ja sihtotstarve – ärimaa (002; Ä);
3.2  krundile pindalaga  5174 m2,  aadress – Peaalajaama tn 8 ja sihtotstarve – ärimaa (002; Ä).
4. Rakendussätted

4.1. Korraldus jõustub teatavakstegemisest.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

